《和一隐堂》
宋代·林希逸

少陵那肯缚微官，谩结陶庐杂市阛。五客昂藏图素壁，一翁偃蹇对青山。

我因月忆人千里，公比云居僧半间。老去得閒应浪喜，何如未老已先閒。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。